**Pályázati felhívás honvédségi ösztöndíjra**

A honvédelmi miniszter egyes honvédelmi ösztöndíjakról szóló 16/2021. (VIII.11.) HM utasításában foglaltak alapján a Magyar Honvédség személyi állományának utánpótlásához szükséges, a katonai oktatást folytató intézményekben nem megszerezhető végzettséget igénylő beosztások feltöltése érdekében, Magyarország honvédelmi minisztere pályázatot hirdet a Honvédelmi Minisztérium által folyósított ösztöndíj elnyerésére.

Az ösztöndíjra pályázatot nyújthatnak be a felsőoktatási intézmény nappali munkarendű felsőfokú alapképzésében, mesterképzésében vagy osztatlan képzésében hallgatói jogviszonyban, vagy nappali munkarendű szakképzés keretében tanulói jogviszonyban álló; továbbá iskolarendszerű, esti, levelező munkarendű, vagy távoktatásos formában, a Szakmajegyzék szerinti szakképzésben tanulmányokat folytatók.

Felsőoktatásban az alábbi szakokon/szakirányokon tanulóknak lehet pályázni:

|  |  |  |  |  |
| --- | --- | --- | --- | --- |
| **Képzési terület** | **alapképzési / osztatlan- / mesterképzési szak,szakirány** | **Specializáció** | **Képző intézmény** | **Foglalkoztatás kezdete** |
| műszaki infrastruk-turális | Építőmérnöki BSc | magasépítési | Budapesti Műszaki Egyetem – Építőmérnöki kar (BME-EMK) | 2022.2023.2024.2025. |
| szerkezetépítési | Debreceni Egyetem Mérnöki kar (DE-MK) |
| területi vízgazdálkodási, vízellátás csatornázás | Nemzeti Közszolgálati Egyetem – Víztudományi kar (NKE-VTK) |
| mérnöki építmények | Pécsi Tudományegyetem – Műszaki és Informatikai kar (PTE-MIK) |
| szerkezetépítési | Széchenyi István Egyetem - Építész-, Építő- és Közlekedésmérnöki Kar (SZE-ÉÉKK) |
| magasépítési, települési | Óbudai Egyetem Ybl Miklós Építéstudományi Kar (OE-YMÉK) |
| Gépészmérnöki BSc | épületgépész | Budapesti Műszaki Egyetem – Gépészmérnöki kar (BME-GPK) |
| Debreceni Egyetem Mérnöki kar (DE-MK) |
| Pécsi Tudományegyetem – Műszaki és Informatikai kar (PTE-MIK) |

|  |  |  |  |  |
| --- | --- | --- | --- | --- |
| **Képzési terület** | **alapképzési / osztatlan- / mesterképzési szak,szakirány** | **Specializáció** | **Képző intézmény** | **Foglalkoztatás kezdete** |
| műszaki infrastruk-turális | Gépészmérnöki BSc | energetika | Magyar Agrár- és Élettudományi Egyetem Gépészmérnöki Kar (MATE-GÉK) | 2022.2023.2024.2025. |
| Energetikai mérnöki BSc | épületenergetika | Budapesti Műszaki Egyetem – Gépészmérnöki kar (BME-GPK) |
| Építészmérnöki osztatlan | műszaki, tervező | Budapesti Műszaki Egyetem – Építészmérnöki kar (BME-ÉPK) |
| Pécsi Tudományegyetem – Műszaki és Informatikai kar (PTE-MIK) |
| Széchenyi István Egyetem - Építész-, Építő- és Közlekedésmérnöki Kar (SZE-ÉÉKK) |
| Építészmérnöki BSc | Budapesti Műszaki Egyetem – Építészmérnöki kar (BME-ÉPK) |
| Pécsi Tudományegyetem – Műszaki és Informatikai kar (PTE-MIK) |
| Széchenyi István Egyetem - Építész-, Építő- és Közlekedésmérnöki Kar (SZE-ÉÉKK) |
| Óbudai Egyetem Ybl Miklós Építéstudományi Kar (OE-YMÉK) |
| Debreceni Egyetem Mérnöki kar (DE-MK) |
| Villamosmérnöki BSc | villamos energetika | Óbudai Egyetem - Kandó Kálmán Villamosmérnöki Kar (OE-KVK) |
| Debreceni Egyetem Természettudományi és Technológiai kar (DE-TTK) |
| Miskolci Egyetem - Gépészmérnöki és Informatikai Kar (ME-GÉIK) |
| létesítmények villamosítása és automatizálása | Pécsi Tudományegyetem – Műszaki és Informatikai kar (PTE-MIK) |

|  |  |  |  |  |
| --- | --- | --- | --- | --- |
| **Képzési terület** | **alapképzési / osztatlan- / mesterképzési szak,szakirány** | **Specializáció** | **Képző intézmény** | **Foglalkoztatás kezdete** |
| műszaki | járműmérnöki BSc | járműmérnök | Debreceni Egyetem, Műszaki Kar, járműmérnöki szak (DE-MK) | 2022.2023.2024.2025. |
| Budapesti Műszaki Egyetem, Közlekedésmérnöki és Járműmérnöki Kar (BME-KJK) |

|  |  |  |  |  |
| --- | --- | --- | --- | --- |
| **Képzési terület** | **alapképzési / osztatlan- / mesterképzési szak,szakirány** | **megszerezhető szakképzettség** | **Specializáció** | **Foglalkoztatás kezdete**  |
| műszaki | villamosmérnöki BSc | villamosmérnök | radar | 2025. |
| műszaki | villamosmérnöki BSc | villamosmérnök | híradás-technika | 2025. |
| műszaki | villamosmérnöki BSc | villamosmérnök | infokommunikációs szakmai | 2022.2023.2024.2025. |
| műszaki | építészmérnöki BSc | építészmérnök |  | 2022.2023. |
| műszaki | gépészmérnöki BSc | gépészmérnök |  | 2022.2023. |
| műszaki | létesítménymérnöki Msc | létesítmény-mérnök | üzemeltető | 2023. |
| műszaki | létesítménymérnöki Msc | létesítmény-mérnök | energetika | 2023. |
| műszaki | villamosmérnöki BSc/MSc | villamosmérnök | villamos energia | 2023. |
| műszaki | építőmérnöki BSc/MSc | építészmérnök | építőmérnök/magasépítő | 2023. |

|  |  |  |  |  |
| --- | --- | --- | --- | --- |
| **Képzési terület** | **alapképzési / osztatlan- / mesterképzési szak,szakirány** | **megszerezhető szakképzettség** | **Specializáció** | **Foglalkoztatás kezdete**  |
| informatika | programtervező informatikus BSc | programtervező informatikus |  | 2023. |
| informatika | mérnök-informatikus BSc / MSc | mérnökinformatikus | üzemmérnök-informatikus, programtervező informatikus | 2022.2023.2024.2025. |
| agrár | élelmiszermérnöki | élelmiszermérnök | élelmiszergyártás | 2022.2023. |
| jogi | jogász | jogász |  | 2022. |
| gazdaságtudományok | gazdálkodási és menedzsment | közgazdász gazdálkodási és menedzsment szakon |  | 2022. |
| gazdaságtudományok | pénzügy és számvitel BSc | közgazdász pénzügy és számvitel alapképzési szakon |  | 2023.2024.2025. |
| gazdaságtudományok | számvitel MSC | közgazdász számvitel szakon |  | 2023.2024.2025. |
| műszaki | vegyész/vegyészmérnöki  | vegyész/vegyészmérnök | robbanóanyag-ipari | 2025. |
| műszaki | gépészmérnök BSc | gépészmérnök | géptervező | 2025. |
| műszaki | mechatronikai mérnöki | mechatronikai mérnök | autonóm jármű vezérlés | 2025. |
| orvos- és egészségtudomány | mentőtiszt | mentőtiszt |  | 2023.2024. |
| orvos- és egészségtudomány | népegészségügyi ellenőr | népegészségügyi ellenőr |  | 2024.2025. |
| orvos- és egészségtudomány | általános orvos | orvos |  | 2025.2026.2027. |

Szakképzésben tanulók részére az alábbi szakképzettséget szerzőknek lehet pályázni:

|  |  |  |  |
| --- | --- | --- | --- |
| **Ágazat** | **szakma** | **szakmairány** | **Foglalkoztatás kezdete** |
| egészségügy | mentőápoló | mentőápoló | 2023. |
| elektronikai és elektrotechnika | elektronikai technikus |  | 2022.2023.2024.2025. |
| ipari informatikai technikus |  |
| informatika és távközlés | infokommunikációs hálózatépítő és –üzemeltető technikus |  |
| informatikai rendszer- és alkalmazás-üzemeltető technikus |  |
| Távközlési technikus |  |
| Infokommunikációs hálózatüzemeltető |  |
| Infokommunikációs hozzáférési hálózatüzemeltető |  |
| Műsorközlő és tartalom-átviteli rendszerüzemeltető |  |
| Távközlési és informatikai hálózatszerelő |  |
| gazdálkodás és menedzsment | pénzügy-számviteli ügyintéző | pénzügy-számviteli ügyintéző | 2023.2024.2025. |

Ösztöndíjszerződés azzal a hallgatóval köthető, aki:

* 18. életévét betöltötte,
* cselekvőképes,
* magyar állampolgár,
* büntetlen előéletű,
* állandó belföldi lakóhellyel vagy tartózkodási hellyel rendelkezik,
* megfelel a honvédségi ösztöndíjas hallgatókra vonatkozó egészségi, pszichikai és egyéb alkalmassági követelményeknek,
* hazai iskolarendszerű szakmai oktatásban tanulmányokat folytató, tanulói jogviszonyban álló vagy hazai felsőoktatási intézmény nappali képzésén vesz részt,
* folyamatos tanulmányok folytatását – kivéve az engedélyezett halasztás esetét – vállalja,
* vállalja, hogy a képzés befejezését követően az MH-val létesített szerződéses szolgálati viszonyát legalább az ösztöndíj folyósításával megegyező ideig fenntartja, és
* nem részesül az önkéntes tartalékos ösztöndíjban.

Az ösztöndíjat elnyert hallgatókkal a Bizottság döntésének közlését követően legkésőbb a tanév vagy félév második hónapjának utolsó napjáig, a tanév vagy félév kezdetére visszamenő hatállyal lehet ösztöndíjszerződést kötni.

Nem köthető ösztöndíjszerződés azzal a hallgatóval, aki korábban részesült az ösztöndíjban, továbbá akivel szemben büntetőeljárás – ide nem értve a magánvádas vagy pótmagánvádló vádindítványa alapján indult eljárást – van folyamatban, a büntetőeljárás jogerős befejezéséig.

Az ösztöndíjra pályázatot benyújtó hallgató tudomásulvételével és hozzájárulásával – a honvédek jogállásáról szóló 2012. évi CCV. törvény 31. § (1) - (2) bekezdésében meghatározott, a szolgálati jogviszony létesítésére vonatkozó feltételekre figyelemmel – a büntetlen előélet és magyar állampolgársággal való rendelkezés feltételének fennállása előzetesen ellenőrizhető.

A tanévenként meghirdetésre kerülő ösztöndíjat elnyert hallgató az ösztöndíjszerződésben a meghatározott szemeszter, illetve félév kezdőnapjától a képző intézmény által kiállított, a képzés várható befejezéséről szóló igazolás alapján a szerződéses állományba vételének időpontjáig, de legfeljebb a tanulói vagy hallgatói jogviszony megszűnését követő három hónapig jogosult ösztöndíjra.

Az ösztöndíj havi összege a felsőoktatási intézményben tanulók esetében:

* felsőoktatási intézmény hallgatója esetében a minimálbér 100%-a;
* szakképző intézmény tanulója esetében a minimálbér 50%-a.

A pályázatnak az adatlap szerint tartalmaznia kell:

* A pályázatot benyújtó hallgató személyes adatait (név, születési hely és idő, anyja neve, lakcím, adóazonosító jel, TAJ szám stb.);
* Igazolást a hallgatói vagy tanulói jogviszonyról (oktatási intézmény adatai, neve, címe, elérhetősége, intézményvezető aláírása, pecsét);
* Adatkezelési nyilatkozatot
* Önéletrajzot

Az egészségügyi válsághelyzet időtartama alatt a hallgatói vagy tanulói jogviszony igazolása a képző intézmény honlapjáról elérhető, elektronikusan kibocsátott dokumentummal is történhet.

Külön csatolni kell:

* Tanulmányi eredményének hiteles igazolása (leckekönyv, bizonyítvány hiteles fénymásolata)
* hatósági erkölcsi bizonyítvány (a pályázat benyújtásakor érvényes)
* államilag elismert nyelvvizsga-bizonyítvány másolata
* személyi igazolvány és lakcímkártya másolata

A pályázatok **beérkezésének határideje** legkésőbb **2022. január 7**A pályázatokat írásban (ajánlott tértivevényes elsőbbségi küldeményként) az alábbi címre kell eljuttatni**.** (Kérjük a borítékok feladásakor a postai kézbesítési idő figyelembevételét!):

Név: Magyar Honvédség Parancsnoksága Személyzeti Csoportfőnökség
Cím: 1135 Budapest, Lehel u. 35-37.

Postai cím: 1885 Budapest, Pf. 25.
A borítékra rá kell írni: „*Pályázat HM ösztöndíjra*”

*Külön meg kell nevezni a borítékon a megpályázott szakot/szakirányt/ágazatot*.

A pályázat elnyerőivel sikeres alkalmassági vizsgálatot követően ösztöndíjszerződés kerül megkötésre.

Pályázattal kapcsolatos felvilágosítást Hajdu Attiláné alezredes, Németh Annamária főhadnagy és Csibrik Ferencné törzszászlós ad (tel.: 06/1/474-11-11/27-071, 26-027, 27-138) e-mail: hajdu.attilane@hm.gov.hu, nemeth.annamaria@hm.gov.hu, csibrik.ferencne@hm.gov.hu).

Az ösztöndíjpályázatok elbírálására létrehozott bizottság a beadott pályázatok előzetes elfogadásáról 2022. január 14-ig dönt. A befogadott pályázatot beadók alkalmassági vizsgálata tervezetten január és február hónapban kerül lefolytatásra. A pontos időpontról e-mail-ben kapnak az érintettek tájékoztatást.

A hiányosan, rosszul kitöltött pályázatok hiánypótlására az értesítéstől számított 5 munkanapos határidőn belül van lehetőség. A hiányos, határidőn túl beküldött pályázatok érvénytelen pályázatként kizárásra kerülnek.